b'\n_START_ARTICLE_\n22. pehotni polk (Avstro-Ogrska)\n_START_SECTION_\nZgodovina\n_START_PARAGRAPH_\nPolk je bil ustanovljen leta 1733.\n_START_SECTION_\nPrva svetovna vojna\n_START_PARAGRAPH_\nPolkovna narodnostna sestava leta 1914 je bila slede\xc4\x8da: 82% Srbo-Hrvatov, 10% Slovencev in 8% drugih. Naborni okraj polka je bil v Sinju, pri \xc4\x8demer so bile polkovne enote garnizirane slede\xc4\x8de: Mostar (\xc5\xa1tab, II., III. in IV. bataljon) in Sinj (I. bataljon)._NEWLINE_Med prvo svetovno vojno se je polk bojeval tudi na so\xc5\xa1ki fronti in sicer tudi med drugo in tretjo so\xc5\xa1ko fronto. Med \xc5\xa1esto so\xc5\xa1ko ofenzivo je 7. avgusta polkov II. bataljon napadel italijansko zasedeni Sabotin, nakar pa je bil obkoljen nad \xc5\xa0mavrom. Tam se je boril vse do porabe streliva, nakar pa se je predal. Podpolkovnik Stanislav Turudija, poveljnik bataljona, je bil zaradi dobrega bojevanja sprejet pri poveljniku 3. italijanske armade Emanuelu, vojvodi Savoje in Italijani so mu tudi dovolili, da je obdr\xc5\xbeal osebno oboro\xc5\xbeitev v vojnem ujetni\xc5\xa1tvu. Med deseto so\xc5\xa1ko ofenzivo je polk obranil svoje polo\xc5\xbeaje pred napadi italijanske 60. pehotne divizije._NEWLINE_V sklopu t. i. Conradovih reform leta 1918 (od junija naprej) je bilo zni\xc5\xbeano \xc5\xa1tevilo polkovnih bataljonov na 3.'